**Te aștept**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Cu tine voi petrece veșnicia"

Mi-ai spus, nu prea de mult

Dar ai plecat, lăsându-mi nostalgia

Și visul întâiului sărut.

"Îți voi așterne lumea la picioare"

Mi-ai spus din suflet și eu te-am crezut

Dar ai plecat. Nu ți-a păsat că doare

Golul de soare-n care te-ai pierdut.

Mi-ai spus povestea cu Verde-mpărat

Te-ai înecat în ochii mei albaștrii...

Pe unde rătăcești ? Când ai plecat

Gândit-ai că vom fi din nou, sihaştrii ?

Nu știu ce am făcut, cu ce-am greșit

Știu doar atât : eu te iubesc pe tine

Mi-e dor să-mi spui râzând :"azi n-ai citit

Ți-am scris din nou trohei și-alexandrine".

Te-aștept iubirea mea să vii sub dud

Nu-ți cer să-mi dăruiești Steaua Polară

Vreau doar să ne-mbătăm de verde crud

Și-n suflet să avem iar primăvară.